Il guvier
svedês al à decidût di slargjâ lis areis là che a son in vore
lis misuris di tutele pe minorance di lenghe finlandese. Ta cheste
maniere ai 40 comuns là che za si garantivin servizis par finlandês
ae popolazion si ‘ndi zontin altris 8. Tra lis novitâts principâls
pe popolazion che e vîf ta chestis areis si varà duncje la
pussibilitât di doprâ il finlandês intes comunicazions cu la
aministrazion publiche e di studiâ cheste lenghe intes scuelis dal
teritori. Si calcole che in dì di vuê, dai nûf milions di personis
che a vivin in Svezie, mieç milion e feveli par finlandês o e rivi
di une famee là che cheste lenghe e ven fevelade.
Font: The Local, 28/12/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn eng_Latn